bavarian-nlp/barwiki-20250901 huggingface dataset:
Rasiamessa vom Ockham

S Rasiamessa vom Ockham (englisch: "Occam's razor") is a Prinzip in da Philosophie, wo am Franziskana Mench Wilhelm vo Ockham zuagschriebm wead. Es sogt, dass wen da oanzige Untaschied zwischn zwoa Eaklearunga de Komplexitet is, nacha wa dees oafoche fia gwehnli s bessare. Andasta ausdruckt, je meara Onohma (Hypothesn) wosd brauchst, desto unwoarscheins is de Eaklearung. S Prinzip wead heit no in da Wissnschoftstheorie und in da wissnschoftlichn Methodik oogwendd.
S „Rasiamessa“ muass ma ois Metapha vasteh: De oafochste und zglei passadste Eaklearung muass ma vorziagn, olle andan wia mit am Rasiamessa obschneidn.
Dominik Duka

Da Dominik Kardinal Duka OP (* 26. Aprui 1943 in "Königgrätz" (tschech.: "Hradec Králové")) is seit 2010 da Erzbischof vo Prag. Davor is er seit 1998 Bischof vo Königgrätz gwesn. Er is außadem Mitglied vom Dominikanaordn.
Brooklyn

Brooklyn is oana vo de fimf Stodbezirke ("Boroughs") vo New York. Da Bezirk liegt im Siidostn vo da Stod am Westend vo "Long Island". Brooklyn deckt si mitm Kings County.
Brooklyn is 1634 vo Holländan ois "Breuckelen" grindt woan, noch da Stod "Breukelen" bei "Utrecht". Bis 1898 woa des a oagne Stod, donn is af New York eihgmoand woan.
Mit da Zeit hod si da Nom weidaentwikcklt vo Breuckelen, zu Brockland, zu Brocklin, zu Brookline, zu Brookland und schlussendli zu Brooklyn.
Rechnitz

Rechnitz (ungarisch: "Rohonc", krowodisch: "Rohunac") is a Moaktgemeinde mit 3119 Einwohnan (Staund 1. Jenna 2016) im Burgnland im Bezirk Owawart in Österreich.
Rechnitz liegt direkt aun da Grenz zu Ungarn in da Nachn vau "Szombathely" (Steinamanger), aum Südhaung vaum Günser Gebiage, am Fuaß vaum Gschriebmstaa (884 m hoch). A müds Klima büdt a guade Voraussetzung fia Ockabau, Wein- und Obstbau.
Gschicht.
Des Gebiet woa scho um uma 500 v. Kr. vau de Kötn bsiedlt. No bedeitenda san de Funde aus da Remazeit: a Teu vau ana remischn Wossaleitung, remische Grobstettn und meah.
In da Zeit vau da Vökawaundarung woa de Region a Duachgaungsgebiet, wos imma wieda Vawüstungen zua Foige ghobt hod. Geng End vom 6. Joahundad haum Slawn de Siedlung Orechovca gründt, des wos so vü wia „Nusswäudl“ (dt. Nusshain) haßt. Aus dem Nauman haum boarische Siedla "Rechnitz" gmochd.
Anno 1260 is Rechnitz zum easchtn Moi urkundlich eawähnt wuan ois "Ruhoncz". Im 13. Joahundat is aa des Schloss Rechnitz bzw. Schloss Batthyány baut wuan. Es woa joahundatelaung im Besitz vau da Famülie Batthyány, is heit owa nua no a Ruine. Untam Schutz vau dem Schloss hod si Rechnitz guad entwicklt und is anno 1348 Moaktgemeinde wuan. Mit da Zeit san de Batthyány zum wichtigstn Odlsgschlecht vau da gaunzn Region wuan und Rechnitz hods so zu ana eignständign Heaschoft brocht.
Rechnitz hod a jidische Gemeinde ghobt, de wos woascheinlich scho im 15. Joahundat entstaundn is. Anno 1649 wiad a Synagogn gnennt. In da Mittn vaum 19. Joahundat haum in Rechnitz 859 Judn glebt. Mitn wiatschoftlichn Niedagaung vau Rechnitz ob n End vaum 19. Joahundat is de Aunzoi vau de Judn stoak zruckgaunga. 1932 hods no 145 gem. Anno 1938 san olle vableibendn Judn vau de Nazis aus Rechnitz noch Jugoslawien obtransportiat wuan. Im Meaz 1945 san in Rechnitz 200 ungarisch-jidische Zwaungsorwata vau de Nazis duach Gnickschuss massakriat wuan. Heit eainnat nimma vü aun de jidische Gschicht vau Rechnitz, blos a "Judngossn", da jidische Friedhof und s Maunmoi Kreizstodl zua Eainnarung auns Rechnitza Massaka.
Prominenz.
"in Rechnitz gebuan"
"in Rechnitz gstuam"
Rasiamessa vom Hanlon

Dees Rasiamessa vom Hanlon (englisch: "Hanlon’s Razor") is a Lebmsweisheit, de wo a Aussog iba an woarscheinlichstn Grund fia menschlichs Fejvahoidn mochd.
Dees Rasiamessa vom Hanlon ko ma eppa zwischn am Gesetz vom Murphy und am Rasiamessa vom Ockham einordna.
Wea da Uaheba von am Spruch is, is ned kloar. Es wead oft gsogt, dass a Robert J. Hanlon an Spruch fias Buach "Murphy's Law Book Two, More Reasons Why Things Go Wrong". eingschickt hed.
Vagleichbore Sprich.
Oft in Einstein zuagschriebm (oba vamutle apokryph):
Da Schiller schreibt in da Jungfrau vo Orléans (song losstas am englischn Fejdherrn John Talbot):
Staten Island

Staten Island is a Insl on da Ostküstn vo da USA.
De Insl is a Beziak "(Borough)" vo da Stod New York und gleizeiti s Richmond County vom Bundesstoot New York.
Da Nom kimmt vom Holländischn "Staaten Eylandt". "Staaten Generaal" („Generalstaaten“) woa de Bezeichnung vo am Voalaifa-Stoot vom heitign Holland und de Insl hod zua domolign holländischn Kolonie "Nieuw Amsterdam" in "Nieuw Nederland" gheat.
Eadkund.
Staten Island liegt sidwestl vo da Insl Manhattan und westli vom Stodtei Brooklyn auf Long Island. Mit Brooklyn is Staten Island iwa de Verazano-Narrows-Bruckn vabundn, fia de wo ma Maut zoin muass. Zwischn Staten Island und Manhatten gibts an kostnlosn Feavakea, wo jeds Joa 20 Milliona Leit transportiat wean. Da hexte Punkt vo da Insl is da "Todt Higl" ('Todt Hill'), dea wo aa da hexte Punkt vo da Stod New York is.
Queens

Queens is flächnmäßi da gresste vo de fimf Stodbezirk ('Boroughs') vo da Stod New York in da USA. Queens liegt im Westn vo da Insl Long Island und deckt si mitn Queens County.
Eadkund.
Staten Island liegt sidwestl vo da Insl Manhattan und westli vom Stodtei Brooklyn auf Long Island. Mit Brooklyn is Staten Island iwa de Verazano-Narrows-Bruckn vabundn, fia de wo ma Maut zoin muass. Zwischn Staten Island und Manhatten gibts an kostnlosn Feavakea. Da hexte Punkt vo da Insl is da "Todt Higl" ('Todt Hill'), dea wo aa da hexte Punkt vo da Stod New York is.
Gschicht.
Queens is 1683 grindt woan, wia de englische Kolonie New York in Countys einteit woan is. Anno 1898 is in de Stod New York eingmoandt woan. Ausm estlichn Tei vom oidn Queens County is 1898 s neie Nassau County buidt woan, wei de Einwohna vo dem Tei vo Queens geng de Eingmoandung af de Stod New York gstimmt hom.
Ferenc Faludi

Ferenc Faludi, aa Franz Faludi, (* 11. Aprü 1704 in Güssing, Komitat Eisenburg; † 18. Dezemba 1779 in Rechnitz, ung. Rohonc) woar a ungarischa Dichda und Geleata.
Noch seim Studium in Güns (ungar. Kőszeg) is a Jesuit wuan. Späda is a Universitätsprofessor in Graz, Linz und Wean gwen. Noch da Auflesung vaum Jesuitnordn 1773 is a noch Rechnitz zong, wo ra 1778 gstuam is.
Da Faludi hod si stoak aun da Voikssproch orientiat und hod Liada, Ekologe und a jesuitisches Trauaspü („Konstantin Porphyrogennetos“) gschriem. Ea güt ois stülistischa Innovator vau da ungarischn Sproch.
Soizburga Dom

Da Soizburga Dom is de Kathedralkirch vom Erzbistum Soizburg. Da Dom is in seina heitign barockn Form im 17. Joarhundat baut worn und am Heilign Rupert und am Heiligen Virgil gweiht.
Da Dom hod a Läng vo 101 m, s Querschiff hod 69 m. De Heh vom Turm is 81 m, de Kuppeheh 71 m und de Heh vom Haptschiff 32 m.
Im Soizburga Dom is u. a. da Mozart tauft worn.
Rupert Mayer

Da Rupert Mayer SJ (* 23. Jenna 1876 in Stuagart; † 1. Novemba 1945 z Minga) is a Jesuitnpriesta gwesn. Währnd da Herrschaft vom Nationalsozialismus in Deitschland is a fia sein Widastand gegn de nationalsozialistische Politik mehrmois ins Gfängnis und aa ins KZ Sachsnhausn kumma.
Im Joar 1987 is a vom Papst Johannes Paul II. mit Edith Stein zamm seliggsprocha worn.
Petrus Canisius

Da Petrus Canisius, eingtlich Pieter Kanijs (* 8. Mai 1521 in Nimwegen, Niedalandn; † 21. Dezember 1597 in Freiburg, Schweiz), is a Heiliga, da zum Jesuitnordn ghert hot. Bsondas wichtig is er ois Verfassa vo verschiednen theologischn Schriftn und für de Förderung und Modernisierung vom katholischn Bildungswesn. Zu seine bedeitsamstn Werkn ghern de drei Katechismen, in dene er de katholischn Glaubmslehrn afgschriem und erläutert hot.
Long Island

Long Island (boarisch: "Longe Insl") is a Insl, de wo zum US-Bundesstoot New York gheat. Sie liegt on da Ostküste vo Noadamerika und is ebba 190 km long und 20 bis 31 km broad. De Fläch is 3.566 km2, wo ebba da Fläch vo "Mallorca" hod.
Log.
De Insl geht vo de Häfn vo da Stod New York in an Atlantik eine. Im Noadn liegt da Long-Island-Sund (Long Island Sound), dea wo de Insl vo "Connecticut" und "Rhode Island" trennt. Im Sidn liegn de Great South Bay und die Jamaica Bay und a boa kloanare Insln.
Long Island is vo Westn noch Ostn in via Countys aufteit. De zwoa Countys im Westen, Kings County om Westend und Queens Counta glei estli davo, san mit de New Yorker Stodtei Brooklyn und Queens identisch. Estli davo keman Nassau County und Suffolk County. De Einwohna vo da Stod New York song fia gwehnli nua Long Island zu dena Tei vo da Insl, de wo außahoib vo da Stod liegn.
Wohnsitz fia Promis und Supareiche.
De Noadküstn vo da Insl vo Sands Point und Glen Cove, iwa Oyster Bay auf Huntington Bay guit seit de 1910a Joa ois "Gold Coast", wei do vui Millionäre vo New York eanare Villen bzw. Paläste hom. Da Schriftstella F. Scott Fitzgerald hod in seim Roman "The Great Gatsby" hod dem Tei vo Long Island a literarisches Denkmoi gsetzt.
Reservate.
Im Suffolk County gibt zwoa Reservate fia Indiana, de "Poospatuck Reservation" und de "Shinnecock Reservation".
Südtiroler Volkspartei

Die Südtiroler Volkspartei (SVP) isch di greaste Südtiroler Partei, si hot momentan di absolute Mehrheit in Londtog. Dr Londeshaupmonn fa Südtirol, dr Arno Kompatscher, gheart zu der Partei. Sie wert oft als Sommlpartei pezeichnt, weil in ihr vrschiedne politische Richtungen Plotz fintn.
Gamper

Gamper isch a Sidtiróler Schreibnamen, unt in dén Lånt oaner va die haifigstn (guat 1800 Persónen in Jåhr 2004). Er geaht létzlich af Lateinisch: "campus" (Feld) zrugg unt gheart insófern zu die Wóhnståttnamen. Der Nåmen Comper (eher seltn) isch wåhrscheinlich an italianisiĕrte Form dervón, man sågg nämlich in Dialekt óft Ggåmper fir Gamper.
Nåmensträger:
Stony Brook

Stony Brook is a Ort ("unincorporated hamlet") am Noadufa vo Long Island im US-Bundesstoot New York. Ea hod 13.740 Eihwohna (2010). Bekonnt is Stony Brook voa oim fia de State University of New York at Stony Brook ('Stootliche Universität vo New York z Stony Brook'). Stony Brook gheat zua Stod Brookhaven.
Eadkund.
Stony Brook hod a Fläch vo 15,4 km², davo 15,0 km² Lond- und 0,4 km² Wossafläch. Da "Stony Brook Harbor" is a sumpfige Bucht vom Long-Island-Sund (Long Island Sound). Do liegt aa de Insl "Youngs Island" und da kloana städtische Strond "Sand Street Beach".
Gschicht.
Im Gebiet vom heitign Stony Brook hom voa da eiropäischn Besiedlung de Setalcott-Indiana glebt. Da Gegend homs en Nom "Wopowog" (Lond on de Wossaenga) gem ghobt.
Anno 1660 hods de easchte eiropäische Siedlung gem, de wo 1685 zum easchtn Moi urkundli eawähnt worn is.
1884 is da Noma vo "Stoney Brook in" "Stony Brook" gändat worn.
Um de Joahundatwende woa Stony Brook zeitweis a beliabta Tourismusort. Wia des wieda voabei woa, hom de Bewohna voa oim vom Fiischfong glebt.
1939 hod da Gschäftsmo Ward Melville aus Stony Brook a Entwicklungsprogramm fia Stony Brook ins Lem gruafa. Seitdem is mid Stony Brook wieda beagauf gonga. Da Ort hod a neies Zentrum eahoidn, und zwoa im amerikanischen Baustui vom 19. Joahundat. 1957 is de Universität grindt woan und 1962 auf a Grundstick in Stony Brook umzong, des wo da Melville gspendet hod. De Universität is etz da domniarende Faktor in da Gegend.
Vakea.
Stony Brook liegt on da "New York State Route 25A".
Es gibt aa a Station vo da LIRR (sog „L-I-double-R“; Obkiazung fia Long Island Rail Road). Da Hoitepunkt liegt zwischn Port Jefferson und Penn Station.
De Fabe vom gscheidn Woif und vo de nein deppadn Wejf

De Fabe vom gscheidn Woif und vo de nein deppadn Wejf is dees easchte bekannte Schriftzeignis vo menschlicha Gwitztheit. Afzeichnet is da Lehr-Text in da Mittn vom 3. Joartausend in Sumer worn.
Es is de ejtaste Fabe vo da Wejdliteratua und is fian Mathematikuntaricht gschriebm worn.
De Gschicht.
Zehn Wejf brechan in an Schofpfeach ein und stejn zehn Schof. Da gscheide Woif sogt, dass ma gerecht tein soit. De deppadn, gierign Wejf frogn, wos dees hoasst. Da gscheide Woif schlogt vor, so z tein, dass imma zehne aussakemmat. "Es nein Wejf griagts a Schof, nacha seids zamma zehne. I und nein Schof - mochd aa zehne. Stimmt dees eppa ned?" "Stimmt genau", sogn de nein deppadn Wejf und stiazn si auf dees oane Schof, wo eana da gscheide Woif hinschiabt. Se fressn giarig, wearend da gscheide Woif de nein andan Schof weggazaht.
Ketterschwang

Ketterschwang is a kloans Doaf bei Beira (amtli: Kaufbeuren) im Ostallgäu und heit a Ortstei vo Germaringen.
Geografie.
De Gemarkung mit da Numma 097847 hot a Flächn vo 7784517,27 m².
Gschicht.
Im Zug vo da Gebietsreform in Bayern is Ketterschwang 1978 a Ortstei vo Germaringen worn.
Ketterschwang hod 412 Einwohna. Es is a Haufadoaf und liegt eppa 4 km neadle vom Gmoasitz Obagermaringen an da oidn B 12, am Rand vom Wertachbeckn.
Rhinogradentia

De Rhinogradentia oda Noslinga (dt. "Nasenschreitlinge", engl. "Snouters") san a fiktive Ordnung vo Spoviecha. De Viecha san ois wissnschoftlicha Witz vom Prof. Gerolf Steiner (Universität Karlsruhe, Zoologisches Institut I) eafunden worn. Vaeffentlicht hoda dees Ganze untam Pseudonym „Prof. Harald Stümpke“ ois pseudowissnschoftliche Monographie in am renommiatn Fochbuachvalog.
De Idee is duach a Gedicht vom Christian Morgenstern entstandn, wos um a fiktivs Viech geht, wo af da Nosn geht, dees „Nasobēm“.
Variantn.
Rhinogradentia gibts in an Haffa vaschiedane Variantn: Ois maiwuafsortige Viecha, ois Flugviecha usw. Des gresste Landraubviech is aa da gresste Rhinogradentia und gheat zua Gattung "Tyrannonasus". Da Stümpke beschreibt an Tyrannonasus so:
 "„Tyrannonasus imperator ist aus zwei Gründen besonders bemerkenswert: Das Tier ist, wie alle polyrrhinen Arten, nicht besonders schnell zu Nase, immerhin aber ein hurtigerer Schreiter als die Nasobemoiden. Da nun alle polyrrhinen Arten infolge ihres intranasalen pneumatischen Apparates während des Gehens ein pfeifendes Fauchen vernehmen lassen, das weithin zu hören ist, kann sich Tyrannonasus imperator nicht an seine Opfer anschleichen, sondern muß ihnen - da sie schon von weitem fliehen - zunächst still auflauern und dann nachschreiten. Bei diesem Flucht- und Verfolgevorgang, der auf den Beobachter zunächst wegen des lärmenden Aufwandes und der doch so bescheidenen Geschwindigkeit einen komischen Eindruck macht, muß Tyrannonasus das angestrebte Opfer oft stundenlang verfolgen, um es einzuholen, da Nasobema seinen Lassoschwanz auch zur Flucht verwendet, indem es ihn hochstellt, um Zweige ringelt und sich so über Gräben oder kleine Gewässer hinwegpendeln läßt. Auch dann, wenn der Räuber dem verfolgten Tier schon ganz nah aufgerückt ist, so daß dies ihm durch gewöhnliche Flucht zu Nase nicht mehr entrinnen kann, benutzt Nasobema dieses letzte Mittel oft noch mit Erfolg, indem es - mit dem Schwanz an einem Ast hängend - dicht über dem Boden im Kreise oder in weiten Pendelschwingungen hin- und herschwingt, bis der Räuber bei seinen dauernden Versuchen, die Beute zu haschen, schließlich schwindelig wird und sich erbricht. In diesem Augenblick der Desorientierung des Räubers entweicht dann oftmals das Nasobema.“"
Larchmont

Larchmont is a Gmoa in Westchester County im Bundesstod New York (Amerika). Die Bevökerung woa bei da Voikszölung 2000 6.485.
Im Juli 2005 hom CNN/Money und Money Magazine Larchmont am öften Plotz auf ihra Listn da hunderd bestn Orte zum Leben in de Vereinigten Stootn eigstuft.
Marie Geistinger

De Marie Geistinger (* 26. Juli 1833 in Graz; † 29. Septemba 1903 in Klognfuat) woa a legendeare österreichische Schauspülarin, Sängarin (Operettn und Oper) und Theatadirektorin.
Lem.
De Geistinger woa de Tochda vau russischn Hofschauspülan aus St. Petersburg und is scho mit 11 Joan zum easchtn Moi auf da Bühne gstaundn. Anno 1850 hods in Minga ia Debut gem, 1852 im Theata aun da Josefstod in Wean. Danoch hod de Marie in Berlin, Hamburg und Riga gspüd. Anno 1865 is de Geistlinger ins "Theater an der Wien" ghoit wuan und hod do glei mit iara easchtn Roin "Die schöne Helena" an Wödeafoig glaundet. Sie woa in iam Foch da Superstar vau iara Zeit. Sie hod a oft mitn Alexander Girardi zaumgspüd, unta aundam in "Die schöne Galathee" vaum Franz von Suppé.
In etlichn Urauffiarungen vau Operetten vaum Johann Strauss (Sohn) hod sie ois Hauptdoastölarin brilliat: Sie woa beispüsweis de easchte Fantasca in "Indigo" (1871), de Marie im "Karneval in Rom", de Rosalinde in "Die Fledermaus" (1874) und de Lorenza in "Cagliostro".
1869 - 1875 woa sie de Theatadirektorin vaum Theater an der Wien. Vau 1877 bis 1880 woa sie am Leipziga Theata fest engagieat, hod owa a weida aa in Wean gspüd. In Leipzig und am Weana Stodheata hod sie klassische Roin gspüd, unta aundam de "Maria Stuart", de "Kameliendame" und de Beatrice in "Viel Lärm um Nichts" (Shakespeare). Vau 1881 bis 1884 hod de Geistinger 7 sea eafoigreiche Gostspü in de Vaeinigte Stootn absolviat, des wos ian internationaln Ruaf komplettiat hod.
Mit dem Göd, des wos in iara Karriere vadient hod, hod sa si es Gut Rastenfeld (in da Nähe vom Schloß Welsbach) im Beziak St. Veit an da Glan in Kärnten kauft. Danoch hod si kaa fests Engagement mea augnummen, woa owa sporadisch no zum seng. 1894 is de Geistinger noch Klognfuat zong und woa do geistiga Mittlpunkt vau da "guadn" Gsöschoft. Im Untaschied vaum exzentrischn Genie vau iara Schauspülakollegin Josefine Gallmeyer is de Geistinger imma a "Grande Dame" bliem.
Anno 1928 is in Wean Döbling (19. Hieb) de "Geistingergossn" noch ia benaunt wuan.
Nasobēm

Dees Nasobēm "(Nasobema lyricum)", is a fiktivs Viech, wo af seine Nosn daheakimmt. Es is de Titlfigua in am Gedicht vom Christian Morgenstern, wo in de "Galgenlieder" easchiena is:
 Das Nasobēm
 "Auf seinen Nasen schreitet"
 "einher das Nasobēm,"
 "von seinem Kind begleitet."
 "Es steht noch nicht im Brehm."
 "Es steht noch nicht im Meyer."
 "Und auch im Brockhaus nicht."
 "Es trat aus meiner Leyer"
 "zum ersten Mal ans Licht."
 "Auf seinen Nasen schreitet"
 "(wie schon gesagt) seitdem,"
 "von seinem Kind begleitet,"
 "einher das Nasobēm."
Iba dees Gedicht is vui gschriebm worn. Ois fingiata Lexikonartike is s sogoa in de Enzyklopädien vo Meyer und Brockhaus afgnumma worn.
Dees Gedicht hod an deitschn Zoologn Gerolf Steiner (untam Pseudonym "Prof. Dr. Harald Stümpke") inspiriat a fingiats wissnschoftlichs Buach driwa z schreibm: "Bau und Leben der Rhinogradentia" (1957). Dees Buach zehjd inzwischn zua Pflichtlektir fia jedn Zoologiestudentn.
Riga

Riga is de Haptstod vau Lettland. Mid 698.529 Einwohna (2016) is's aa de gresste Stod vaum Baltikum.
De oide Hansestod is aa berihmt fia iahre historischn Bautn, vua oim in da Oidstod.
Eadkunde.
De Oidstod vo Riga liegt aun da Düna (lettisch: "Daugava"), de neadlichn Vuastädde lieng scho aun da Bucht vau Riga. De Gengd vau Riga is vau da letztn Eiszeid prägt. De Sumpflaundschoft um Riga woa friacha a natialicha Schutz. Es gibt vü klaane Seen und Bachal. Bis zum End vaum 19. Joahundat hod's neadli und estli vau da Oidstod a Ödlaund aus Saunddünen gem.
Gschicht.
Riga is anno 1201 vaum Bischof Albert vau Buxhoeveden aus Bremen grindt wuan. Des Gebiet vau Riga woa scho voa da Grindung a wichtiga Haundlsplotz. Deshoib is Riga a unhamlich schnö gwoxn. De Fläche vau Riga is innahoib vau 30 Joa ums 5- bis 6-foche gstieng. De Stod is Mitglied vo da Hanse und duach Untaweafung vau umliegendn Vökaschoftn de Haptstod vau Livland wuan.
Partnstädt.
De easte Partnaschoft vo Riga is 1964 mid da finnischn Stod Pori gschlossn worn, der 1973 a Partnaschoft midm franzesischn Calais gfoigt is, de bis 1993 duachn regn Austausch prägt woar. Easchte außaeiropäische Partnastod is seit 1973 des japanische Kōbe. Mid Rostock 1974 und Bremen 1985 san zweoa ehemolige deitsche Hansestädt Partna vo Riga worn. De Partnaschoftsobkumma mid beidn Städt san 1991 eaneiat worn.
Rhetograph

A Rhetograph (eppa: "Rednschreiba") is a fingiata Lexikonartike im "Historischen Wörterbuch der Rhetorik" (Band 7). Af am Vasnbuid ausm oidn Griachaland siagt ma an Mo (Ephebe), wo a afklappbore Schreibtofe af de Knia hoit.
In am Artike wead des ois a friahe Form vo am "Notebook" interpretiat. Es wead phantasievoi eakleat, wia dees funktioniat, mit "Batterien vo Memphis", "Kreizoarmdiskette" usw.
Alexander Herrmann

Da Alexander Herrmann (* 7. Juni 1971 in Kulmbach) is a frängischa Koch, da in untaschiedlichn Kochsendungen im Fernsehn afdritt und 's Restaurant "Herrmann's [sic!] Romantik Posthotel" in Wirsberg bedreibt.
Da Herrmann is u. a. bei Alfons Schuhbeck und Karl Ederer in da Lehre gwesn.
Josefine Gallmeyer

De Josefine Gallmeyer (* 27. Feba 1838 in Leipzig; † 3. Feba 1884 in Wean) woa a legendeare deitsch-österreichische Schauspülarin, Theatadirektorin und Autorin. Sie güt aa ois de bedeitendste Weana Voiksschauspülarin
Lem.
De Gallmeyer hod 1853 in Brünn debütiat und is do aa vaum Nestroy entdeckt wuan. Dea hod sie aa noch Wean ghoit. De Zaumanorwat is owa vaum Nestroy boid wieda beendet wuan. Wo de Gallmeyer woa, hods imma an Bahö gem. Sie woa cholerisch vaaunlogt und in Nestroy noch kuaza Zeit zwida; omdrein woas eam fia a Hauptdoastölarin z schiach.
Danoch hods in Brünn, Hermannstod, Temesvár, Berlin und Dresden gspüd.
1962 is de Gallmeyer vaum F. Strampfer in Theata an da Wien ghoit woan. Do is vua oim in Possn zum Publikumsliabling wuan. 1965 is s ins Carltheata gaunga. Mit da Zeit haum si imma mea Autorn gweigat, mit da Gallmeyer zaumzorwatn und haum si dageng gweat, dass sie Roin in eanan Stickln spüd. Dazua hod aa da Offenbach gheat. Des is vua oim aun iara Improvisationslust; sie hod si afoch ned an de Texte vau de Autorn ghoidn, sundan ian eignan Semf dazua gem.
Vau 1874 woa de Gallmeyer Direktorin vaum Strampfatheata, in "Theata unter den Tuchlauben", des wos Aunfaung vau de 1880 Joa Pleite gaungan is. 1982/83 hod sie a Tournee in Amerika gmocht und hod si no amoi privat saniat.
De Gallmeyer hod si aa eafoigreich ois Autorin betätigt und is a ois weiblicha Nestroy tituliat wuan. Sie hod Novelln ("Aus is'"), Parodien ("Sarah und Bernhard") und Dramen ("Aus purem Hass") gschriem.
De Affairn, de Skandale, de schraunknlose Woitätigkeit und de Vaschwendungssucht vau da Gallmeyer woan sprichweatlich. Sie woa zeitweis sea reich, is owa gaunz vaoamt mit nua 46 Joa gstuam.
Stony Brook University

De Stony Brook University is a Universität im US-Bundesstoot New York und Tei vom Hochschuivabund "State University of New York". Glaifig aa unta da Bezeichnung State University of New York at Stony Brook.
Stondoat.
Da Hauptcampus liegt in Stony Brook auf Long Island, mit 135 Gebaidn und ana Fläch vo 1.272 Acre. In Southampton (New York) stengan 50 Gebaide auf 83 Acre. De Außenstej konzentriat si auf Umwejdfoaschung, -technik und -management. In Manhattan hod de Stony Brook zwoa Gebaide fia Voalesunga und Vaostoitunga.
Spoat.
De vaschiedanen Spoat-Monschoftn treten untam Nom Seewolves o. De Teams mocha in da "East Conference" mit. Nua de Fuaßbolla spuin in da "Big South conference".
Maria von Schmedes

Maria von Schmedes (* 6. Oktowa 1917 z'Mödling; † 23. Februar 2003 in Soizburg) war a eschdareichische Sängerin und Schauspuiarin. Sie hot z'Wean a Gsangs- und Schauspuiausbuidung obgschlossn und is 1939 erschdmois auf Konzertroas ganga. Im soibm Joar hots aa iahrn erschdn Auftritt in da Berlina Philharmonie ghobt. Se hot in mehrare Sprochn gsunga awa bsundas afoigreich wars mid Schlågan im weanarisch Dialekt und mid voistimlicha Musik.
Gsangsbeispui.
I hob rode Hoa.
Jedes Gäsal hot sei Boggal, jedes Hennal sein Hahn, jedes Schweindal hot sein Saubern, nur i hob nix und des is schod. Jedes Käfal hot sein Käfa, irgendwas hot jedes Viech, aba sogts ma liabe Leidln, was hob denn i, was hob denn i? I hob rote Hoa, feiarote Hoa sogoa, und drum mog mich auch da Hansl ned und drum mog mich auch da Franzl ned und mid'm Hiasl is das gleiche Gfrett. Nur zweng da Frisua kommt zu mia kein Bua. Und so schön san rote Rosn, wanns im Voagartal blühn, rote Nagal, rota Almrausch und die Berge wanns glühn. Da sagt jeda aah, da bleibt jeda stehn und nur bei de Hoa werd des Roote auf einmal ned schön, ja warum denn? I hob rote Hoa feiarote Hoa sogoa, drum is mei Kammal lea i geh morgn zum Stodtfrisör.